CELEX: 32013D0430
Language: sk
Date: 2013-08-12 00:00:00
Title: 2013/430/EÚ: Vykonávacie rozhodnutie Komisie z  12. augusta 2013 o sumách prenášaných z vnútroštátnych podporných programov v sektore vinohradníctva a vinárstva do režimu jednotnej platby na rozpočtový rok 2014, ako sa stanovuje v nariadení Rady (ES) č. 1234/2007 [oznámené pod číslom C(2013) 5180]

14.8.2013   
            
            
               SK
            
            
               Úradný vestník Európskej únie
            
            
               L 218/26
            
         VYKONÁVACIE ROZHODNUTIE KOMISIE
   z 12. augusta 2013
   o sumách prenášaných z vnútroštátnych podporných programov v sektore vinohradníctva a vinárstva do režimu jednotnej platby na rozpočtový rok 2014, ako sa stanovuje v nariadení Rady (ES) č. 1234/2007
   [oznámené pod číslom C(2013) 5180]
   (Iba anglické, francúzske, grécke, maltské a španielske znenie je autentické)
   (2013/430/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 103za v spojení s jeho článkom 4,
   keďže:
   
               (1)
            
            
               Článkom 103n nariadenia (ES) č. 1234/2007 sa stanovuje, že rozdelenie dostupných finančných prostriedkov Únie, ako aj rozpočtové stropy vnútroštátnych podporných programov v sektore vinohradníctva a vinárstva sa ustanovujú v prílohe Xb k uvedenému nariadeniu.
            
         
               (2)
            
            
               Podľa článku 103o nariadenia (ES) č. 1234/2007 členské štáty mohli do 1. decembra 2012 rozhodnúť o poskytnutí podpory vinohradníkom na rozpočtový rok 2014, a to uznaním platobných nárokov v zmysle hlavy III kapitoly 1 nariadenia Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov (2).
            
         
               (3)
            
            
               Členské štáty, ktoré zamýšľali poskytnúť podporu v súlade s článkom 103o nariadenia (ES) č. 1234/2007, oznámili príslušné sumy. V záujme jasnosti by Komisia mala tieto sumy zverejniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Sumy presunuté z vnútroštátnych podporných programov stanovených v nariadení (ES) č. 1234/2007 do režimu jednotnej platby stanoveného v nariadení (ES) č. 73/2009 na rozpočtový rok 2014 sa stanovujú v prílohe k tomuto rozhodnutiu.
   Článok 2
   Toto rozhodnutie je určené Helénskej republike, Španielskemu kráľovstvu, Luxemburskému veľkovojvodstvu, Maltskej republike a Spojenému kráľovstvu Veľkej Británie a Severného Írska.
   
      V Bruseli 12. augusta 2013
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 30, 31.1.2009, s. 16.
   
      PRÍLOHA
      
         Sumy presunuté z vnútroštátnych podporných programov v sektore vinohradníctva a vinárstva do režimu jednotnej platby (rozpočtový rok 2014)
      
      
                  (v 1000 EUR)
               
            
                  Rozpočtový rok
               
               
                  2014
               
            
                  Grécko
               
               
                  16 000
               
            
                  Španielsko
               
               
                  142 749
               
            
                  Luxembursko
               
               
                  588
               
            
                  Malta
               
               
                  402
               
            
                  Spojené kráľovstvo
               
               
                  120